山中依韻答劉書記見贈
作者：李山甫
朝代：唐

paragraphs: 幽居少人事，三徑草不開。
隱几虛室靜，閑雲入坐來。
至道非內外，詎言才不才。
寶月當秋空，高潔無纖埃。
心滅百慮減，詩成萬象回。
亦有吾廬在，寂寞舊山隈。
從容未歸去，滿地生青苔。
謝公寄我詩，清奇不可陪。
白雲飛不盡，碧雲欲成堆。
驚風出地戶，虩虩似震雷。
吟哦山嶽動，令人心膽摧。
思君覽章句，還復如望梅。
慷慨追古意，曠望登高臺。
何當陶淵明，遠師勸傾盃。
流年將老來，華髪自相催。
野寺連屏障，左右相裴回。